(NÁVRH)
UZNESENIE VLÁDY SLOVENSKEJ REPUBLIKY

číslo ........ 
zo dňa  .... mája 2007 
k návrhu na vytvorenie špeciálnej ochrannej jednotky v pôsobnosti Ministerstva vnútra Slovenskej republiky s cieľom ochrany zastupiteľských úradov Slovenskej republiky v zahraničí v krízových situáciách
 
Číslo materiálu:	MZV-311.240/2007-REBU 	
Predkladateľ:	minister zahraničných vecí Slovenskej republiky 
a podpredseda vlády a minister vnútra Slovenskej republiky	

Vláda 

A.          súhlasí
A. 1.    s návrhom na vytvorenie špeciálnej ochrannej jednotky v počte 10 príslušníkov Policajného zboru v pôsobnosti Ministerstva vnútra Slovenskej republiky s cieľom ochrany zastupiteľských úradov Slovenskej republiky v zahraničí v krízových situáciách; 

B. 	 ukladá
 
 podpredsedovi vlády a ministrovi vnútra

 B. 1. v rámci prípravy návrhu štátneho rozpočtu na rok 2008 uplatniť zvýšenie rozpočtu kapitoly Ministerstva  vnútra Slovenskej republiky na materiálno-technické vybavenie špeciálnej ochrannej jednotky vo výške 37 880 tis. Sk;
do 30. 6. 2007

B. 2.   v rámci prípravy návrhu štátneho rozpočtu na roky 2008 až 2010 uplatniť zvýšenie rozpočtu kapitoly Ministerstva vnútra Slovenskej republiky na činnosť špeciálnej ochrannej jednotky vo výške 39 098 tis. Sk v roku 2008, vo výške 39 743  tis. Sk v roku 2009 a vo výške 40 394 tis. Sk v roku 2010;
         do 30. 6. 2007

B. 3.  zriadiť špeciálnu ochrannú jednotku v organizačnej štruktúre Ministerstva vnútra Slovenskej republiky v súlade s bodom A. 1.;
do 31. 12. 2007

B. 4.   po zvýšení rozpočtu kapitoly Ministerstva vnútra Slovenskej republiky v súlade s bodmi B. 1. a B. 2. zabezpečiť personálne a materiálno-technické vybudovanie špeciálnej ochrannej jednotky v súlade s bodom A. 1.;      
do 30. 6. 2008

B. 5.     predložiť na rokovanie vlády návrh novely zákona č. 73/1998 Z. z. o  štátnej službe príslušníkov Policajného zboru, Zboru väzenskej a justičnej stráže, Slovenskej informačnej služby a Železničnej polície v znení neskorších predpisov za účelom právnej úpravy odmeňovania policajtov zaradených do špeciálnej ochrannej jednotky pri plnení úloh v zahraničí v súlade so schváleným materiálom v bode A. 1.;
do 31. 12. 2007

          ministrovi obrany 
          ministrovi zahraničných vecí
B. 6.  na požiadanie  ministra  vnútra  poskytnúť  súčinnosť  pri  zabezpečení  prepravy príslušníkov špeciálnej ochrannej jednotky, výstroje a výzbroje do miesta výkonu ochrany zastupiteľského úradu Slovenskej republiky v súlade so schváleným materiálom v bode A. 1. 

Vykonajú:	
podpredseda vlády a minister vnútra 
minister financií
                       minister zahraničných vecí 
                       minister obrany

Na vedomie:  
minister zdravotníctva